40. ΝΟΜΟΘΕΤ. ΔΙΑΤΑΓΜΑ υπ’ αριθ. 726 της 14/24 Νοεμ. 1970 (ΦΕΚ Α΄ 252) Περί διατάξεων αφορωσών εις μονιμοποιήσεις αξιωματικών και υπαξιωματικών και παραγραφής αξιώσεων. Άρθρ.1.-Μονιμοποιήσεις εις θέσεις Αξιωματικών ή Υπαξιωματικών των Ενόπλων Δυνάμεων, των Σωμάτων Ασφαλείας, του Λιμενικού Σώματος και της Πυροσβεστικής Υπηρεσίας, μη τελειωθείσαι εντός δεκαετίας από της υποβολής της σχετικής αιτήσεως των ενδιαφερομένων, εφ’ ων εξεδόθησαν ή μη προτάσεις των αρμοδίων υπηρεσιακών Συμβουλίων, δεν πραγματοποιούνται εφ’ όσον δι’ οιανδήποτε αιτίαν δεν εδημοσιεύθη εις την Εφημερίδα της Κυβερνήσεως μέχρι της ενάρξεως ισχύος του παρόντος η σχετική περί μονιμοποιήσεώς των διοικητική πράξις. (Αντί της σελ. 230,27(α)  Σελ. 230,27(β) Τεύχος 510-Σελ. 65 - 609 Ιεραρχία και Προαγωγές Αξιωματικών 36.Γ.α.39-40 Άρθρ.2.-Απαιτήσεις κατά του Δημοσίου των περί ων το προηγούμενον άρθρον του παρόντος δι’ αποζημίωσιν λόγω παραλείψεως της Διοικήσεως προς μονιμοποίησίν των, εφ’ όσον η γενεσιουργός τούτων αιτία εδημιουργήθη μέχρι της δημοσιεύσεως του παρόντος και δια τας οποίας δεν εξεδόθησαν αμετάκλητοι δικαστικαί αποφάσεις, κηρύσσονται παραγεγραμμέναι από της δημοσιεύσεως του παρόντος, αι δε τυχόν περί τοιούτων απαιτήσεων εκκρεμείς δίκαι καταργούνται αυτοδικαίως. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 